OzLabs/hebrew-wiki-articles huggingface dataset:
קסנוקרטס מאתונה

קסנוקרטס מאתונה או קנסוקרטס מסיקיון (ביוונית: Ξενοκράτης από τη Σικυώνα, בסביבות 280 לפנה"ס) היה פסל ומחבר יווני הנחשב לאחד מראשוני ההיסטוריונים של האמנות. ברנהרד שווייצר כינה אותו "אבי ההיסטוריה של האמנות".

ככל הנראה קסנוקרטס נולד באתונה, ונמנה עם תלמידיה המאוחרים של אסכולת סיקיון של ליסיפוס. לפי פליניוס הזקן היה קסנוקרטס תלמידו של אותיקרטס או של תאיסיקרטס, ועלה על מוריו באמנותו. שרדו שלושה ממפסליו. קסנוקרטס מאתונה כתב מספר ספרים המוקדשים למלאכת האמנות - ספר על האמנות בכלל ואחר על הפיסול במתכת. משערים כי פליניוס הזקן, בהערותיו בנושא תולדות הפיסול והציור, הושפע מאוד מכתבי קסנוקרטס. דעותיו של קסנוקרטס בתחום היו פופולריות בקרב הרומאים ברפובליקה הרומית המאוחרת והשפיעו מאוד על טעמיהם.

קסנוקרטס בחן את האמנות מתוך נקודת מבט התפתחותית כשהיא נראתה לו שואפת לשלמות. הקריטריונים שלו בהערכת דברי האמנות היו הסימטריה או הפרופורציה, ה"מקצב", המיומנות בביצוע המלאכה והאסתטיקה או "הסוגיה האופטית" כדברי שווייצר.

==לקריאה נוספת==
<div class="mw-content-ltr">
*Pliny the Elder. Natural History XXXIV.lvxxxiii, index to book XXXIV, and XXXV.lxviii
*Kultermann, Udo. The History of Art History. New York: Abaris, 1993, p. 2..
* Schweizer, Bernard. Xenokrates von Athen; Beiträge zur Geschichte der antiken Kunstforschung und Kunstanschauung. Schriften der Konigsberger Gelehrten Gesellschaft, Geistwissenschaftliche Klasse, ix (1932)
*</div>

==קישורים חיצוניים==

*[http://www.perseus.tufts.edu/hopper/text?doc=Perseus%3Atext%3A1999.04.0104%3Aalphabetic+letter%3DX%3Aentry+group%3D1%3Aentry%3Dxenocrates-bio-13 1899 William Smith. A Dictionary of Greek and Roman biography and mythology. London. John Murray] 

*[http://www.arthistorians.info/xenocrates לקסיקון ההיסטוריונים של האמנות] Lee Sorensen The Dictionary of Art Historians - on line 2018

==הערות שוליים==

קטגוריה:פסלים יוונים
קטגוריה:חוקרי תולדות האמנות
קטגוריה:אישים שחיו במאה ה-3 לפנה"ס
צריח גוארדמר

שמאל
צריח גוארדמר (בספרדית: Torreta de Guardamar) הוא תורן רדיו מעוגן כבלים, הניצב בסמוך לעיירה גוארדמר דל סגורה (Guardamar del Segura) שבמחוז ולנסיה בדרום מזרח ספרד, לחוף הים התיכון. התורן מתנשא לגובה של 370 מטר וככזה הוא המבנה הגבוה ביותר בחצי האי האיברי. מאז 2010 הוא גם המבנה הגבוה ביותר במדינות האיחוד האירופי.

התורן הוקם בשנת 1962 על ידי צי ארצות הברית, במסגרת הסכם ביטחוני עם ספרד על הקמת מתקנים צבאיים בשטחה. הוא הוקם לשם משלוח תשדורות בתדר נמוך מאוד (VLF) אל צוללות השקועות בים. הוא נמצא במרחק של 1.4 קילומטר מחוף הים ובסיסו ממוקם בגובה של 64 מעל גובה פני הים. בשל גובהו נראה התורן ממרחק רב סביבו.

התורן בנוי ממסבך מתכת בעל חתך משולש. עוצמת השידור שלו מוגברת על ידי הכבלים המעגנים אותו לקרקע. הם מחוברים חשמלית לראש התורן ומחולקים במרחק מסוים מהקרקע על ידי מבודדים.

מאז הקמתו נשלט התורן מרחוק על ידי תחנת תקשורת הממוקמת בבסיס הצי רוטה שבאנדלוסיה. עם הזמן הועבר התורן לידי הצי הספרדי, שבסיסו בעיר קרטחנה נמצא בקרבת האתר. הוא נשמר על ידי חיילי חיל הנחתים הספרדי.

==קישורים חיצוניים==

* [https://structurae.net/structures/torreta-de-guardamar התורן], באתר Structurae
* [http://www.alicantevivo.org/2008/06/la-torreta-de-guardamar-la-estructura.html התורן], באתר Alicantevivo

==הערות שוליים==

קטגוריה:ולנסיה (קהילה אוטונומית): מבנים
קטגוריה:מבני תקשורת
קטגוריה:צי ארצות הברית
קטגוריה:ספרד: צבא וביטחון
קטגוריה:יחסי ארצות הברית – ספרד
קטגוריה:ספרד: טלקומוניקציה
אוויאפארק (קניון)

האקווריום הגלילי הגבוה ביותר בעולם

אוויאפארק (ברוסית: Авиапарк) הוא מרכז קניות בן שש קומות הנמצא בצפון מוסקבה. 

הקניון נמצא על שטח של 390,000 מ"ר מתוכם 230,000 מ"ר מיועדים לקמעונאות מה שעושה אותו לאחד הגדולים באירופה.

הוא נפתח בנובמבר 2014 והוא כולל יותר מ-500 חנויות ואקווריום גלילי בן ארבע קומות המתנוסס מהרצפה ועד לתקרה. האקווריום הוכר על ידי ספר השיאים של גינס כ"אקווריום הגלילי הגבוה ביותר בעולם" 
(22.31 מטר).

==קישורים חיצוניים==

* 

==הערות שוליים==

קטגוריה:מוסקבה: מרכזי קניות
תן ביס

תן ביס הוא המותג שבו ידועה חברת 10 ביס.קו.איל בע"מ, העוסקת בסליקת תשלומים למסעדות ובשירותי הזמנת מזון ממסעדות באמצעות האינטרנט.

את שירותי הסליקה מספקת החברה באמצעות כרטיס מגנטי שהיא מנפיקה, וכן באמצעות כרטיסי עובד של מקומות עבודה רבים בישראל איתם יש לחברה הסכמים לסליקת תשלומים עבור ארוחות לעובדים. כרטיס תן ביס מקושר לכרטיס האשראי של בעליו, והחיוב מבוצע דרך חברת האשראי. כרטיס עובד מאפשר תשלום בהתאם לתקציב שאישר המעסיק (למשל: 25 ש"ח ליום או 500 ש"ח לחודש), והחיוב בגין הארוחה מועבר למעסיק (ונחשב לצורך מס להטבה בשווה כסף לעובד). כאשר מחיר הארוחה גבוה מהתקציב שנקבע, יכול העובד להשלים אותו במזומן, או לתת הוראת קבע לחיוב הסכום העודף בכרטיס האשראי שלו. בשנת 2018 סיפקה החברה את שירותיה ליותר מ-3,500 מעסיקים וליותר מ-5,000 מסעדות. תמורת שירותיה גובה החברה מהמסעדות עמלה שנעה בין 7% ל-12% ממחיר הארוחה. בקרב המסעדנים יש הרואים בכך עמלה גבוהה מדי, ונמנעים מהתקשרות עם תן ביס.

החברה נוסדה ביוני 2000 על ידי תמיר כרמל כ-Bootstrap. בשנת 2016 רכשה קרן הפרייווט אקוויטי האמריקאית TA Associates 70% מהחברה בעסקת מזומן המוערכת ב-80 מיליון דולר.

בשנת 2017 עברו דרך החברה 15.2 מיליון הזמנות מזון במחיר כולל של 560 מיליון ש"ח, שיצרו לחברה הכנסות של 56.2 מיליון ש"ח. מתחרה עיקרית של החברה היא סיבוס סודקסו, שהיא חברת בת של חברת סודקסו הצרפתית. ביולי 2018 הועסקו בתן ביס 150 עובדים בתל אביב.

ביולי 2018 פורסם על רכישת 100% ממניות החברה על ידי Takeaway.com (כיום נקראת Just Eat Takeaway), חברה הולנדית, תמורת 157 מיליון דולר.

באוקטובר 2020 הוקם ועד עובדים בהובלתו של יו"ר ועד הפעולה אדם שטיינר, המייצג חלק מהשליחים בחברה, כחלק מההסתדרות החדשה. לוועד שהוכר על ידי החברה הצטרפו כ-700 שליחים מתוך 1,400 השליחים המועסקים בחברה. באוגוסט 2021 פסק בית הדין לעבודה בתל אביב כי החברה פגעה בהתארגנות העובדים, והורה לה לשלם 80 אלף שקלים פיצויים ולהיכנס עם ארגון העובדים למשא ומתן לחתימת הסכם קיבוצי.<ref></ref>

לחברה שיתופי פעולה עסקיים רבים בציבור, כגון השיתוף שלהם כמפרסמת הראשית של ליגת האלופות.

== ראו גם ==

* סיבוס סודקסו

==קישורים חיצוניים==
* 

* 
* 
* 
* 
* צליל אברהם, [https://www.kan.org.il/Podcast/item.aspx?pid=19288 וולט נגד תן ביס], פרק 182 בפודקאסט "חיות כיס", באתר כאן - תאגיד השידור הישראלי

==הערות שוליים==

קטגוריה:חברות מזון ישראליות
קטגוריה:חברות שירותי מחשוב ישראליות
קטגוריה:חברות ישראליות שעשו אקזיט
קטגוריה:ישראל: חברות שהוקמו ב-2000
גשר מוסקבורצקי הגדול

גשר מוסקבורצקי הגדול (ברוסית: Большой Москворецкий мост) הוא גשר על נהר מוסקבה במוסקבה, צמוד לקרמלין ממזרח. הגשר מקשר את הכיכר האדומה עם רחוב בולשיה אורדינקה. הוא נבנה בשנים 1936-1937, תוכנן על ידי V. S. Kirillov (הנדסת מבנים) ואלכסיי שצ'וסב (תכנון אדריכלי).
== היסטוריה ==
בשנת 1829 נבנה במקום גשר עץ שניצב על מסדי אבן. ב-1871 נשרף הגשר. בשנים 1935-1938 הוחלפו כל הגשרים במרכז העיר מוסקבה בגשרים בעלי יכולת גבוהה. גשר מוסקווורצקי היה הראשון שהושלם, וגשר הבטון היחיד של שנות השלושים. הגשר הוצב מערבית לאתר הישן. הגשר הנוכחי, העשוי מבטון, שתוכנן על ידי אלכסיי שצ'וסב, נפתח ב-1938, כחמישים מטרים ממערב למיקום הגשר הישן.

הקשת הראשית מורכבת משלוש קופסאות בטון באורך 92 מטר ובגובה 6.1 מטר (זו הנקודה הצרה ביותר של נהר מוסקבה); כל קשת מעל הסוללה היא 42.8 מטר. רוחב כולל - 40.0 מטר (8 נתיבים), רוחב כולל עם רמפות גישה - 554 מטר. אלכסיי שצ'וסב סיים את הגשר בלוחות גרניט ורודים כדי ליצור אשליה שהגשר בנוי אבן.<ref></ref>

ב-28 במאי 1987, נחת על הגשר מתיאס רוסט, טייס החובב ממערב גרמניה, במטוס קל.

ב-27 בפברואר 2015 נרצח על הגשר הפוליטיקאי בוריס נמצוב.

==קישורים חיצוניים==

==הערות שוליים==

מוסקבורצקי הגדול
קטגוריה:קצרמר תחבורה
פיגועי א-סווידא

פיגועי א-סווידא היו סדרת פיגועי התאבדות ופיגועי ירי שביצעו מחבלים מארגון הטרור המדינה האסלאמית ב-25 ביולי 2018 בעיר א-סווידא שבדרום סוריה ובסביבתה, במטרה להפחית את הלחץ על אנשיהם באגן הירמוך. בפיגועים נרצחו 258 אנשים, רובם דרוזים תושבי האזור, מתוכם 142 אזרחים, בהם 38 נשים וילדים. 36 מתושבי האזור הדרוזים נחטפו. מהצד השני, המדינה האסלאמית ספגה 63 הרוגים, בהם 7 מחבלים מתאבדים.

== מהלך הפיגועים ==

בשעות הבוקר המוקדמות של ה-25 ביולי 2018 יצאה קבוצה גדולה של אנשי המדינה האסלאמית ממובלעת של הארגון, מצפון-מזרח לעיר א-סווידא שבדרום סוריה, לעבר העיר ופרבריה. בשעה 04:30 תקפו מספר קבוצות של פעילי הארגון את הכפרים אלשבכי, אלשריחי, ראמי, ע'יצ'ה חמאיל, טרבא, אלכסיב, תימא ודומא שבין המובלעת לבין העיר. הקבוצות חומשו בנשק קל, מקלעים וחגורות נפץ. נוסף על כך, כוח צלפים ומרגמות של הארגון התמקמם בין הכפרים כדי לסייע באש לפעילים. המתקפה נתקלה בהתנגדות עזה מקרב תושבי הכפרים ולוחמי המיליציות המקומיות, שהסבו לפעילי הארגון אבדות ניכרות.

במקביל, בין השעות 05:00–07:00 תקפו אנשי הארגון את העיר א-סווידא עצמה. התוקפים נכנסו לעיר ברכיבה על אופנועים, תוך כדי ירי מנשק קל לעבר עוברי אורח. ארבעה מהמחבלים, שנשאו על גופם חגורות נפץ, התפוצצו בשוק הירקות, בכיכר אלמשנקה, בכיכר אלנג'מה ובשכונת אלמסלח.

בלילה שבין ה-26 ל-27 ביולי המשיך דאעש בתקיפת המרחב הכפרי שמצפון-מזרח לא-סווידא, וביצע ירי ארטילרי לעבר הכפרים.

במהלך המתקפה, חטפו פעילי הארגון 36 נשים. ארבע מהן הצליחו לברוח ושתיים נהרגו. ב-28 ביולי דווח כי הארגון מנהל מגעים עם משפחות החטופות, אך הדרישות אותן הציב מופנות לעבר המשטר הסורי. ב-29 ביולי יצא סרטון בן 22 שניות בו נראית אחת החטופות קוראת לנשיא סוריה, בשאר אל-אסד, לשחרר את כל פעילי המדינה האסלאמית העצורים ולחדול את המבצע הצבאי נגד הארגון באגן הירמוך.

== תוצאות ==

לפי המרכז הסורי לזכויות אדם, בפיגועים נהרגו 258 אנשים, מתוכם 142 אזרחים ו-116 לוחמים שניסו לבלום את הפיגועים. בנוסף לכך, 63 פעילי המדינה האסלאמית נהרגו בפיגועים, בהם 7 מחבלים מתאבדים. ב-31 ביולי שחרר הארגון 22 נשים מתוך החטופים, בתמורה להעברת מאות מלוחמיו מאגן הירמוך למובלעת הארגון שבמדבר הסורי.

ב-1 באוגוסט ביצעו אנשי המדינה האסלאמית התקפה נגד שדה התעופה הצבאי ח'לח'לה, בה לטענתם הושמדו שני מטוסי קרב ושישה כלי טיס בלתי מאוישים.

ב-2 באוגוסט הוצא להורג מהנד ד'וקאן אבו עמאר, סטודנט בן 19 שהיה בין החטופים. בסרטון ההוצאה להורג הוא אמר כי זו התוצאה של כישלון המשא ומתן לפינוי פעילי הארגון למדבר הסורי, וכי אם דרישות הארגון לא ייענו, יוצאו להורג שאר החטופים. ב-5 באוגוסט דווח כי ארגון המדינה האסלאמית עדיין מחזיק בשבי 14 נשים ו-16 ילדים וילדות.

== קישורים חיצוניים ==
* [https://www.terrorism-info.org.il/he/מבט-לגהאד-העולמי-26-ביולי-1-באוגוסט-2018/ מבט לג'האד העולמי (26 ביולי – 1 באוגוסט 2018)], באתר מרכז המידע למודיעין ולטרור, 1 באוגוסט 2018.
* [https://www.terrorism-info.org.il/he/מבט-לגהאד-העולמי-8-2-באוגוסט-2018/ מבט לג'האד העולמי (8-2 באוגוסט 2018)], באתר מרכז המידע למודיעין ולטרור, 8 באוגוסט 2018.
* [http://www.syriahr.com/en/?p=99288 More casualties raise to 258, the number of people killed in the bloody and violent attack by ISIS east of al-Suwaidaa], באתר המרכז הסורי לזכויות אדם, 1 באוגוסט 2018 .

== הערות שוליים ==

קטגוריה:מלחמת האזרחים בסוריה
קטגוריה:פעולות טרור ב-2018
א-סווידא
רבאב רזא

רבאב רזא (באורדו: رُباب رضا; נולדה ב-15 בינואר 1991) היא שחיינית אולימפית והשיאנית הלאומית של פקיסטן. היא הייתה השחיינית הראשונה לייצג את פקיסטן בשחיית נשים באולימפיאדה, כששחתה בתחרות 50 מטר סגנון חופשי במשחקי 2004 באתונה.

== קריירה ==
רזא הייתה בת 13 כשנבחרה לייצג את פקיסטן באולימפיאדת הקיץ באתונה של 2004, לאחר שנים רבות בהן שחיית נשים הייתה בלתי חוקית בפקיסטן. עד שנות ה-1990 השחייה הייתה נגד החוק ושידור תחרויות בינלאומיות בטלוויזיה נאסר. גם אחרי שהחוק היבש שונה, נשאר טאבו חזק נגד שחיית נשים וילדות בשל חשיפת הזרועות והרגליים בעת השחייה.

הוריה של רזא, שהיא ילידת לאהור, תמכו בפיתוח הקריירה הספורטיבית שלה בכל דרך. כשפדרציית השחייה הפקיסטנית תמכה בה רק בסכום של 30$ לחודש, היה לה המזל שבידיהם האמצעים הכלכליים - אביה סגן-אלוף בדימוס ואמה רופאה - להעסיק עבורה מאמן פרטי. היא השתתפה בתחרויות בינלאומיות, וביצועיה הרשימו את הוועדה האולימפית, אשר העניקו לה את אחד ממקומות ה"קלף החופשי" באולימפיאדת 2004.

היא שחתה במירוץ 50 מטר בסגנון חופשי, ואף על פי שלא התקדמה לשלב הבא, היא פתחה את הדלת עבור שחייניות פקיסטניות עתידיות. היא הייתה השחיינית הראשונה והספורטאית הפקיסטנית השנייה להתחרות באולימפיאדה—כשקודמתה הייתה שבאנה אכטר, הקופצת לרוחק, באולימפיאדת 1996—והקדימה אך במעט את מייצגת מדינתה השלישית, Sumaira Zahoor, שרצה באירוע 1500 מטר באולימפיאדת 2004 כעבור מספר ימים. בגיל 13, רזא גם הייתה הספורטאית האולימפית הצעירה ביותר לייצג את פקיסטן.

היא זכתה במספר תארים לאומיים, וראתה הצלחה בטורנירי שחייה באסיה. היא זכתה בשתי מדליות כסף, ומדליית ארד, במשחקי דרום אסיה 2004. היא זכתה גם במדליית זהב ב-50 מטר סגנון חופשי במשחקי הסולידריות האסלאמים לנשים בטהראן, איראן. לאחר השתתפותה באולימפיאדה, היא גם שחתה עבור פקיסטן באירועים אחרים, ביניהם משחקי דרום אסיה 2006 ומשחקי חבר העמים הבריטי 2006.

שחייניות פקיסטניות שבאו אחריה מונות את רזא כמי שסללה את דרכן, כולל סימרה נאסיר, המחזיקה במספר שיאים לאומיים, ובגיל 14 מייצגת את פקיסטן במשחקי דרום אסיה ותחרויות אחרות, ומקווה להגיע גם היא לאולימפיאדה. לדבריה, היחס כלפי ספורטאיות בפקיסטן אולי השתפר מעט מימיה של רזא, אך עדיין הטאבו קשה והיא ועמיתותיה סופגות התייחסות שלילית ולעיתים אף מאיימת.

== קישורים חיצוניים ==

== הערות שוליים ==

קטגוריה:ספורטאיות פקיסטניות
קטגוריה:פקיסטניות שנולדו ב-1991
קטגוריה:שחייניות באולימפיאדת אתונה (2004)
בית החולים אסותא רמת החייל

רחוב ז'בוטינסקי 62 ()]]
בית החולים אסותא רמת החייל הוא בית חולים פרטי בבעלות אסותא מרכזים רפואיים השייכת למכבי שירותי בריאות.

== בית החולים אסותא תל אביב ==
רעיון בית החולים "אסותא" הועלה בשנת 1934 על ידי ד"ר בן-ציון הראל ובֶּנוֹ חיות, ויצא לדרך בשותפות של כ-30 רופאים, רובם עולים מגרמניה שעלו בעלייה החמישית ויתרם רופאים ותיקים יותר, שהשקיעו במיזם כ-40 אלף לירות. בית החולים לא היה חלק מהמערכות הבריאותיות המרכזיות של ההסתדרות הציונית הדסה וקופת חולים כללית שפעלו אותה עת ביישוב היהודי בארץ ישראל. בית החולים נוסד כחברת מניות פרטית, שמניותיה נמכרו לרופאים בלבד. חזון החברה היה הקמת בית החולים הפרטי המודרני הגדול הראשון בארץ ישראל. כאשר נפתח בית החולים הוא חולל מהפכה במערכת הרפואית כאשר איפשר למטופליו לבחור בעצמם את הרופאים המטפלים.

הנהלת בית החולים כללה את ד"ר בן-ציון הראל, פרופ' בנו חיות, פרופ' שמעון רוזנבאום, ד"ר גולדברג וד"ר אריה (לאון) אורן (חְבוֹיניק).

השם "אסותא" ('בריאות' בארמית) ניתן למוסד על ידי המשוררים שאול טשרניחובסקי, שהיה רופא במקצועו, ויעקב כהן.

בית החולים ההיסטורי הוקם בצפון תל אביב על אדמות בשטח של שמונה דונם, שנרכשו על ידי החברה מהכפר הערבי סומייל, ששכן אז מצפון-מזרח לתל אביב (לימים רחוב ז'בוטינסקי בתל אביב). את מבנה בית החולים, שנפתח עם 74 מיטות אשפוז, תכנן האדריכל יוסף נויפלד בסגנון הבינלאומי. חנוכת בית החולים נערכה בדצמבר 1935. מתחם בית החולים כולו היה דוגמה מוצלחת למבנה ציבור גדול של תל אביב הלבנה שלשנות ה-30. מאוחר יותר עבר הבניין שינויים והרחבות לפי תכנון האדריכלים אוטו שילר וישראל דיקר. בראשית 1953 נחנך מבנה נוסף בן ארבע קומות במתחם בית החולים וקיבולת בית החולים עלתה מ-100 ל-150 מיטות. 

בשנת 1986 הקים הפרופ' ברנרדו וידנה את מחלקת ניתוחי חזה ולב. המבנה שימש את בית החולים עד 2009.

== המבנה החדש ==
החזית הדרומית של מבנה בית החולים אסותא רמת החייל
ב-12 במאי 2009 אוחדו בית החולים אסותא תל אביב ואסותא פתח תקווה ופעילותם הועברה למבנה חדש ומודרני באזור תעשייה עבר הירקון. הבניין החדש תוכנן על ידי אדריכלים קנדים וישראלים, והוא עשוי מבסיס בגוון אדום וממגדל אפור-לבן. בבסיס שוכנות היחידות הרפואיות השונות, ובהן רדיולוגיה, דיאליזה, דימות, מרפאות החוץ, טיפול נמרץ, ואילו המגדל נועד בעיקר למחלקות האשפוז. כבניין חדש ומודרני יושמו בו מספר חידושים, כמו מסלולים נפרדים לציוד מזוהם ולציוד סטרילי והפרדת המעליות לשירות הקהל הרחב מאלה המשרתות את ציבור החולים. השירותים למאושפזים כוללים שירותים רבים המקובלים בבתי מלון, ולרשותם פועל גם מרכז עסקים לגלישה באינטרנט ולמשלוח פקסים, בית תפילה לבני כל הדתות, ושירות אינטרנט אלחוטי בכל שטח בית החולים.

== קישורים חיצוניים ==

* 
* 
* 
* 
* [https://jfc.org.il/news_journal/27406-2/91704-2/ פתיחת בית חולים אסותא בתל אביב, 1935], באתר ארכיון הסרטים הישראלי בסינמטק ירושלים

== הערות שוליים ==

קטגוריה:תל אביב-יפו: בתי חולים
קטגוריה:מכבי שירותי בריאות
קטגוריה:אסותא מרכזים רפואיים
ליאנה סוואן

ליאנה קתרין סוואן (באנגלית: Lianna Catherine Swan; נולדה ב-25 במרץ 1997 בעוואלי, בחריין) היא שחיינית בריטית-פקיסטנית המחזיקה בשבעה שיאים לאומיים בפקיסטן. היא מתחרה בעיקר בתחרויות שחיית חזה. ביולי-אוגוסט 2014, היא ייצגה את פקיסטן במשחקי חבר העמים הבריטי של 2014 בגלאזגו, הממלכה המאוחדת. סוואן ייצגה את פקיסטן גם במשחקי אסיה בגווהאטי, הודו. היא הייתה חלק מנבחרת פקיסטן באולימפיאדת ריו ב-2016, והתחרתה בשחיית נשים 50 מטר בסגנון חופשי.

== רקע ==
סוואן נולדה בבחריין לאמא פקיסטנית, נדיה, ואב בריטי. היא מחזיקה באזרחות כפולה בבריטניה ופקיסטן. היא החלה לשחות בגיל 7, כשעברה עם משפחתה לדובאי, איחוד האמירויות הערביות, ב-2008. היא השלימה את מבחני הבגרות במכללת ג'ומיירה. כשהשחייה שלה הגיעה לרמה תחרותית, היא החליטה לשחות עבור פקיסטן, בעיקר כי התחרות קשה יותר להתקבל לנבחרת הבריטית. היא אמרה בראיון שמבחינת הגאווה הלאומית שבדבר היא שמחה לייצג את שתי מדינותיה.

== קריירה ==
=== לאומית ===
סוואן זכתה ב-9 מדליות זהב, ו-3 מדליות כסף במהלך האליפויות הלאומיות של יוני 2014. זה הכשיר אותה להשתתף במשחקי חבר העמים הבריטי 2014.

היא מחזיקה בשבעה שיאים לאומיים: חזה 200 מטר, חזה 100 מטר, סגנון חופשי 50 מטר, סגנון חופשי 100 מטר, חזה 50 מטר, גב 200 מטר, גב 400 מטר, מעורב 400 מטר. בנוסף, היא מחזיקה בשלושה שיאים בתחרויות שליחים.

=== בינלאומית ===
סוואן השתתפה במשחקי אסיה 2010; בגביע העולם של פינה 2011 בדובאי, באיחוד האמירויות הערביות, ובאליפויות המים העולמיים של פינה 2013 בברצלונה, ספרד.

ביצועיה באליפות עולם בספורט מים בקזאן, רוסיה, ב-2015 זיכו אותה במקום באולימפיאדת ריו דה ז'ניירו ב-2016, בעזרת "קלף חופשי" מטעם פדרציית השחייה הבינלאומית.
בפברואר 2016, סוואן זכתה במדליית הזהב בתחרות נשים בשחיית חזה 200 מטר במשחקי דרום אסיה 2016.

== שיאים לאומיים ==
=== סגנון חופשי ===
100 מ': 01:03:32 - משחקי חבר העמים הבריטי בגלאזגו, 2014

=== חזה ===
50 מ': 00:35:72 - משחקי חבר העמים הבריטי, גלאזגו, 2014
100 מ': 01:19:61 - אליפות העולם של פינ"ה, ברצלונה, יולי 13
200 מ': 02:48:86 - משחקי דרום אסיה 2016

=== מעורב בודדים ===
200 מ': 02:32:61 - אליפות העולם של פינ"ה, ברצלונה, יולי 13

== קישורים חיצוניים ==

== הערות שוליים ==

קטגוריה:שחייניות חזה בריטיות
קטגוריה:ספורטאיות פקיסטניות
קטגוריה:שחייניות באולימפיאדת ריו דה ז'ניירו (2016)
קטגוריה:שחייניות חופשי בריטיות
קטגוריה:בריטיות שנולדו ב-1997
קטגוריה:בריטים שנולדו ב-1997
אגם פירמיד (אלברטה)

אגם פירמיד (באנגלית: Pyramid Lake) הוא אגם בשטח הפארק הלאומי ג'ספר, בפרובינציית אלברטה שבקנדה. האגם שוכן למרגלות הר פירמיד, בסמוך לעיירה ג'ספר.

שטחו של האגם 1.2 קמ"ר; האגם מהווה את מוצאו של נהר אתבסקה. 

אורכו של האגם 2.7 קילומטרים, רוחבו 0.5 קילומטרים, והוא נמצא בגובה של 1,180 מטרים מעל פני הים.

==תיירות==
לחופו של האגם מצויים מספר אתרי פיקניק, וכן רציפי סירות. 

בקצהו הדרום מזרחי של האגם מצוי אתר הנופש אגם פירמיד - בו גשר המקשר אל האי פירמיד שבאגם. באי אזור מחנאות שנבנה בשנת 1933, והוכרז כאתר מורשת לאומית פדרלית של קנדה.

סביב האגם מספר מסלולי הליכה, המקשרים בין האגם לבין העיירה ג'ספר, להר פירמיד, לאגם פטרישה ולאגם קבין.

==קישורים חיצוניים==

* [https://www.pc.gc.ca/en/pn-np/ab/jasper/visit/lieuxlouer-rentalvenues/pyramid אגם פירמיד] באתר פארקי קנדה (אתר רשמי)
* [http://www.hikejasper.com/Hiking-Pyramid-Lake-Athabasca-Overlook-in-Jasper.html מסלולי ההליכה באזור אגם פירמיד] באתר hikejasper
* [http://www.albertafishingguide.com/location/water/pyramid-lake מידע לדייגים באגם בפירמיד] 
* [https://www.yr.no/place/Canada/Alberta/Pyramid_Lake/ נתוני מזג אוויר עדכניים עבור אגם פירמיד]
** [https://www.yr.no/place/Canada/Alberta/Pyramid_Lake/statistics.html סטטיסטיקות מזג אוויר עבור אגם פירמיד]

אגם פירמיד

==הערות שוליים==

קטגוריה:הפארק הלאומי ג'ספר
פירמיד
חוק האזרחות (קוריאה הצפונית)

סמל קוריאה הצפונית
חוק האזרחות של הרפובליקה הדמוקרטית העממית של קוריאה (המוכרת בשם קוריאה הצפונית) מסדיר את הליכי קבלת האזרחות בקוריאה הצפונית, כמו גם כיצד ניתן לשלול אזרחות שכזו, ובאילו מקרים.

== היסטוריה ==
עד לשנת 1963, לקוריאה הצפונית לא היה חוק אזרחות רשמי. הדבר הוביל למצבים חריגים ביחס למקובל בדין הבינלאומי, כגון הכרזתה של ברית המועצות, בעלת בריתה של קוריאה הצפונית, לפיה תושבי האי סחלין ממוצא קוריאני הם אזרחי קוריאה הצפונית - בפועל מצב בו מדינה ריבונית העניקה לתושביה אזרחות של מדינה ריבונית אחרת, ככל הנראה ללא התייעצות מוקדמת.

חוק האזרחות הראשון של קוריאה הצפונית התקבל לראשונה ב-9 באוקטובר 1963, על ידי אספת העם העליונה. בהמשך, חוק האזרחות תוקן ב-23 במרץ 1995.

== נוסח החוק ==
חוק האזרחות הצפון-קוריאני כולל הגדרה רחבה של הזכאים לקבלת אזרחות במדינה. באופן ספציפי, החוק קבע כי כל מי שהיה מוכר כאזרח של קוריאה השלמה (בטרם מלחמת קוריאה ופיצול הריבונות בחצי-האי), ולא ויתר על אזרחות זו עד מועד קבלת חוק האזרחות החדש, כמו גם צאצאיו, הוא אזרח של קוריאה הצפונית. החוק גם הגדיר מהם הליכי ההתאזרחות, במסגרתם זרים רשאים לרכוש אזרחות צפון-קוריאנית.

בניגוד למצב במדינות רבות ברחבי העולם, חוק האזרחות הצפון-קוריאני מאפשר מצב של אזרחות כפולה. עם זאת, בשל הסכסוך בין קוריאה הצפונית ובין שכנתה ממזרח, יפן, משרד המשפטים היפני סירב לבקשות של אזרחים יפנים שהחזיקו במקביל באזרחות של קוריאה הצפונית לוותר על אזרחותם היפנית ולהישאר עם אזרחות צפון-קוריאנית בלבד.

חוק האזרחות מכיר גם בזכותו של כל אזרח צפון-קוריאני לוותר על אזרחותו, כאשר במקרים כגון אלו, קוריאה הצפונית מנפיקה אישור בדבר אובדן אזרחות, אשר עשוי להידרש במדינות נוספות בהן האזרח הצפון-קוריאני לשעבר מבקש להתאזרח. עם זאת, ובהתאם לדיווחים בתקשורת הדרום-קוריאנית, החל משנת 2011, אישורים כאלו הפכו לקשים יותר להשגה.

== ראו גם ==
* חוקת קוריאה הצפונית
* תיירות בקוריאה הצפונית

== קישורים חיצוניים ==
* [https://archive.today/20121219202843/http://members.jcom.home.ne.jp/yosha/yr/nationality/DPRK_nationality_law.html תרגומים לא רשמיים לאנגלית ויפנית של חוק האזרחות משנת 1963]

== הערות שוליים ==

קטגוריה:קוריאה הצפונית: חוק ומשפט
קטגוריה:אזרחות
איסור קדשה

איסור קדשה הוא מצוות לא תעשה מדאורייתא האוסרת על בני ובנות ישראל לעסוק בזנות.

== מקור המצווה ==
האיסור נכתב בספר : על פי הפרשנות המסורתית המילה "קדשה" מתייחסת לזונה.
עם זאת, בגלל הופעת המילה "קדשה" בכמה פסוקים העוסקים בעבודה זרה, היו שפירשו שקדשה הייתה אישה שקיימה יחסי מין לצרכים פולחניים. פרשנות זו מבהירה את הפסוק המופיע מיד לאחר המצווה: 

== גדרי המצווה ==
לפי הרמב"ם האיסור כולל כל קיום יחסי מין ללא קידושין:
:
ראשונים אחרים חלקו על הרמב"ם ולדעתם האיסור הוא איסור גילוי עריות וכן הוראה לבית דין שלא יאפשרו את קיומה של תופעת הזנות בישראל

 

==ראו גם==
* אתנן זונה ומחיר כלב
* מעשה יהודה ותמר
* זונה (הלכה)

==הערות שוליים==

קטגוריה:מיניות ביהדות
קטגוריה:מצוות לא תעשה
קטגוריה:תרי"ג מצוות
מוחמד רפיק תאראר

מוחמד רפיק תאראר (באורדו: محمد رفیق تارڑ; 2 בנובמבר 1929 – 7 במרץ 2022) היה פוליטיקאי ושופט פקיסטני שכיהן כנשיא פקיסטן התשיעי בין השנים 1998–2001.

==ראשית חייו==
מוחמד ראפיק תאראר נולד בכפר פירקוט שבמחוז פנג'אב שבהודו הבריטית (כיום בפקיסטן). לאחר שסיים את לימודיו במכללה אסלאמית הוא התקבל ללימודים באוניברסיטת פנג'אב שם הוא סיים לימודי תואר ראשון בלימודים אסלאמיים ב-1949. תאראר הושפע מהמלומד החנפי והמנהיג הדתי והפוליטי סייד עטה אולה שאה בוכארי ולקח חלק במפגשים של המפלגה האסלאמית "אהרר", אך באופן רשמי לקח חלק בפעילויותיה של הליגה המוסלמית. במהלך שנות לימודיו הוא היה פעיל בליגה והיה ממעריציו של מוחמד עלי ג'ינה.

במהלך תהליך קבלת עצמאותה של פקיסטן היה תאראר פעיל כעובד רווחה במחנות שהוקמו על ידי פדרציית הסטודנטים המוסלמים עבור המהגרים ההודים שנמלטו לפקיסטן מהודו אפופת המהומות. הוא למד במכללה למשפטים באוניברסיטת פנג'אב וב-1951 הוא סיים תואר ראשון במשפטים.

==קריירה משפטית==
לאחר סיום לימודיו הוא עבד כטוען (Pleader) בבית המשפט הגבוה של לאהור ובאוקטובר 1955 הוא הוסמך כעורך דין. בשנות ה-60 של המאה ה-20 הוא פתח משרד עורכי דין משל עצמו בגוג'ראנוואלה ועבר בחינות כדי להיות מקודם לתפקיד שופט בבית משפט נפתי וכשופט מחליף.

ב-1971 הוא היה לנשיא בית הדין לעבודה של פנג'אב ובאוקטובר 1974 הוא מונה כשופט בבית המשפט העליון של לאהור. ב-1989 הוא קודם לנשיא בית משפט זה. קודם לכן, כשהיה שופט מן המניין בבית המשפט של לאהור, הוא שימש כחבר בוועדת הבחירות של פקיסטן כנציג מחוז פנג'אב. ב-1991 מונה תאראר כשופט בבית המשפט העליון של פקיסטן, תפקיד בו הוא שימש עד לפרישתו בנובמבר 1994 בגיל 65.

לאחר פרישתו מכס השיפוט במרץ 1997, פתח תאראר בקריירה פוליטית והצטרף למפלגת הליגה המוסלמית. לאחר שהבטיח לעצמו מועמדות מטעם המפלגה הוא נבחר באותה שנה כחבר בסנאט של פקיסטן.

==נשיא פקיסטן==
לאחר התפטרותו ב-1997 של פארוק לע'ארי מכס הנשיאות, עלה שמו של תאראר כמועמד לתפקיד. ב-31 בדצמבר אותה שנה הוא נבחר בבחירות בלתי-ישירות ברוב גדול וזכה ב-374 קולות מתוך 457 המצביעים בגוף הבוחר מול 31 הקולות של מועמד מפלגת העם הפקיסטנית, אפטאב מיראני ו-22 הקולות של מועמד ג'מאיית עולמה א-אסאלם, מוחמד שיראני. היה זה הרוב הסוחף ביותר שהושג אי פעם בבחירות לתפקיד.

עם היבחרו כנשיא, היה תאראר דמות צנועה שמילא תפקיד טקסי ברובו ששמר על פרופיל נמוך, נמנע מראיונות בתקשורת ונותר שליח נאמן של משפחתו של ראש הממשלה נוואז שריף. הוא חתם ללא התנגדות על התיקונים ה-13, ה-14 וה-15 לחוקת פקיסטן שהגבילו עוד יותר את סמכות הנשיא, תהליך שהחל כבר ב-1997 ותאם את הרוח האמיתית של החוקה.

תאראר לא הודח בהפיכה הצבאית של 1999, שהעלתה לשלטון את הגנרל פרבז מושארף, ראש מטה הכוחות המשולבים של הכוחות המזוינים של פקיסטן, אף על פי שהוא היה מינוי של משטרו של נוואז שריף. לפיכך הוחלט להשאיר את תאראר בתפקידו, אך לא למשך כל תקופת הכהונה של חמש השנים. ב-21 ביוני 2001 פרסם מושארף, בתפקידו כמפקד הממשל הצבאי, את "פקודת מסגרת הסדר המשפטי" ובמסגרתה הודיע על סיום תפקידו של תאראר כנשיא.

==לאחר הנשיאות==
תאראר פרש מן החיים הפוליטיים והתיישב בלאהור. הוא שמר על יחסים טובים עם נוואז שריף ועם משפחתו. כלתו, סאירה תאראר, הייתה חברה בממשלתו השלישית של שריף ושימשה בתפקיד שרת הבריאות.

נפטר ב-7 במרץ 2022.

==קישורים חיצוניים==

* [http://storyofpakistan.com/muhammad-rafiq-tarar "Muhammad Rafiq Tarar". Story of Pakistan]
* 

קטגוריה:נשיאי פקיסטן
קטגוריה:שופטים
קטגוריה:פקיסטנים שנולדו ב-1929
קטגוריה:פקיסטנים שנפטרו ב-2022
אטא (חלקיק)

אטא () הוא מֶזון חסר טעם ונייטרלי חשמלית, המכיל קוארקי למעלה, למטה ומוזר ואת האנטיקוארקים שלהם.

החלקיק התגלה ב-1961, על ידי המדען האמריקני ממוצא ישראלי אהוד פבזנר, במאיץ החלקיקים בוואטרון של המעבדה הלאומית לורנס ברקלי. גילויו נחשב לציון דרך בפיתוח המודל הסטנדרטי של פיזיקת החלקיקים.

==ראו גם==
*מזון (חלקיק)
*פאיון, מזון המכיל קוארקי למעלה ולמטה ואת האנטיקוארקים שלהם
*קאון, מזון המכיל קוארק מוזר ואנטיקוארק מוזר

==קישורים חיצוניים==
*M. Tanabashi et al. (Particle Data Group), Phys. Rev. D 98, 030001 (2018): [http://pdg.lbl.gov/2018/tables/rpp2018-tab-mesons-light.pdf Particle listings – Light Unflavored Mesons].

קטגוריה:ערכים שבהם תבנית בריטניקה אינה מתאימה
קטגוריה:מזונים
שאנג'לה לקוויפה וודלי

די. ג'יי. פירס (באנגלית: D.J. Pierce, נולד ב-22 בנובמבר 1981) ידוע בתור דמות הדראג שלו, שאנג'לה לקוויפה וודלי (באנגלית: Shangela Laquifa Wadley) הוא מלכת דראג, קומיקאי ושחקן.

התפרסם עקב השתתפותו במספר עונות של המרוץ הדראג של רופול והמירוץ לדראג: אולסטארס.

שאנג'לה היא המתמודדת הראשונה להשתתף בשלוש עונות: עונה 2 (מקום 12), עונה 3 (מקום 6), אולסטרס עונה 3 (מקום 4).

==ביוגרפיה==
=== חיים אישיים וקריירה מוקדמת ===
פירס נולד וגדל בפריס, טקסס, בן יחיד לאם חיילת בצבא ארצות הברית, לכן גדל במשפחת אומנה. היה מעודד בבית הספר התיכון שלו, והתחיל להתלבש כמלכת דראג לצורך שיעורים יצירתיים בשיעורי אנגלית.

פירס הוא הומוסקסואל ומוצאו אפרו אמריקאי וסעודי.

"אם הדראג" שלו היא אליסה אדוורדס, משתתפת העונה החמישית של המירוץ לדראג.

פירס התחיל לעסוק בדראג כמקצוע, בפעם הראשונה שבה הופיע בדראג, רקד לSingle Ladies של ביונסה, המועדון בלוס אנג'לס בו הופיע נרשם מההופעה והציע לו להופיע גם בשבועות הבאים. הוא הוכתר "בדרן השנה של קליפורניה", כאשר סגנו היה מנצח העונה הראשונה של המירוץ לדראג: אולסטארס, צ'אד מייקלס.

=== המירוץ לדראג של רופול ===
לאחר 5 חודשים בלוס אנג'לס, ב-2012, שאנג'לה נבחרה להיות אחד מ-12 מלכות דראג להשתתף בעונה השנייה של תוכנית הריאליטי, המירוץ לדראג של רו פול, היא הודחה ראשונה בשל ניסיון מועט. לאחר שנבחנה מחדש, חזרה לעונה השלישית של הסדרה, שם הגיעה למקום 6, וניצח 2 אתגרים במהלך התחרות, היא הופיעה בפרק ה-"Snatch game" של עונת האולסטארס השנייה של התוכנית.

ב-2017, הוכרז כי שאנג'לה תשוב לעונת האולסטארס השלישית של התוכנית, והפכה למתחרה הראשונה בתוכנית להשתתף ב-3 עונות. היא ניצחה בשלושה אתגרים והייתה אחת המתמודדות המובילות לניצחון. בפרק הגמר, עקב הדחתה על ידי מתמודדות עבר של העונה, לא עברה לשלב הליפסינק לניצחון והגיעה למקום השלישי. הדחתה של שאנג'לה וניצחונה של טריקסי מאטל עוררו מחולקת בקרב מעריצי הסדרה.

=== הופעות נוספות ===
שאנג'לה הופיעה בפרקים של הסדרות Glee, בונז, קומיוניטי, רקדניות קטנות, מרוששות והמנטליסט. ואף בפרסומת של מנהל המזון והתרופות האמריקאי נגד עישון יחד עם משתתפות נוספות של המירוץ לדראג, ובניהן טריקסי מטאל.

היא לקחה חלק בסרטים נשק אותי, הרוג אותי, הוריקן ביאנקה והוריקן ביאנקה 2: מרוסיה בשנאה שבה ככבה מנצחת העונה השישית של המירוץ לדראג, ביאנקה דל ריו.

יחד עם השופט במירוץ לדראג, רוס מת'יוס, קריינה שאנג'לה את אירוויזיון 2018 שנערך בליסבון, פורטוגל.

באפריל 2018 הגיעה שאנג'לה לישראל והופיעה במועדון הדופלס בתל אביב.

בשנת 2022 הגיעה למקום הרביעי בעונה ה־31 של תוכנית המציאות האמריקאית, רוקדים עם כוכבים.<ref></ref>

==קישורים חיצוניים==

* 

== הערות שוליים ==

קטגוריה:אמריקאים שהופיעו ברשימת טיים 100 נקסט
קטגוריה:להט"בים אמריקאים
קטגוריה:מתמודדי המרוץ לדראג של רו פול
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1981
MG P-type

MG P-type היא מכונית ספורט מתוצרת יצרנית הרכב הבריטית MG Cars שמשנת 1935 הייתה קרויה MG Cars (שם נפוץ: "MG", שם מלא: "MG Car Company Limited") אשר יוצרה בין השנים 1934–1936.

דגמי "MG P-type" מסוג "MG PA" סדרה "P-type Midget" השתתפו במרוצי מכוניות.

==דגמי "MG P-type"==
* "MG PA"
* "MG PB"

=="MG PA"==
* דגם קופה (הדגם היה קרוי "PA Airline coupé")
* מנוע 847 סמ"ק
* מאייד מסוג "SU Carburettor" 
* יוצרו 2,000 יחידות
* מחיר היחידה בשנת 1934 בבריטניה עמד על 222 שטרלינג

=="MG PB"==
* רודסטר
* 2 מושבים
* מנוע 929 סמ"ק
* יוצרו 526 יחידות

==="MG PB"===
* דגם "Tourer" תצורת 4 מושבים

==תמונות==
<gallery mode="packed" heights="100">
קובץ:MG TB Roadster Cockpit.jpg | דגם "MG P-type" רודסטר - מבט לתא הנהג
קובץ:MG P-Type of Les Murphy.jpg | דגם "MG P-type" רודסטר שזכה במרוץ "1937 Australian Grand Prix" ב-26 בדצמבר 1936
קובץ:MG (3821875603).jpg | דגם "MG P-type" רודסטר
קובץ:MG PA 1934.jpg | דגם "MG P-type" רודסטר, שנת 1934

קובץ:Sectioned MG engine at the British Motoring Heritage museum Gaydon (7).jpg | מנוע של דגם "MG P-type"
</gallery>

<gallery mode="packed" heights="120">
קובץ:MG grün 2.JPG | דגם "MG P-type"
קובץ:MG in Stroud. - Flickr - BazzaDaRambler.jpg | דגם "MG P-type"
קובץ:Oldtimer Expo 2008 - 031.jpg | דגם "MG P-type"
קובץ:MG PB 1935.jpg | דגם "MG P-type", דגם "Tourer", תצורת 4 מושבים, שנת 1935
קובץ:MG TD Roadster (3).jpg | דגם "MG P-type" - מבט למנוע
קובץ:MG TD Roadster (4).jpg | דגם "MG P-type" - מבט למנוע
קובץ:082 BFY912 MG (7250944348).jpg | דגם "MG P-type"
</gallery>

==ראו גם==
* MG F-type
* MG L-type
* MG WA

==קישורים חיצוניים==

* [http://www.triple-mregister.org/ מועדון "The Triple-M Register"] (triple-mregister)
* [https://www.mgmmm.com/pictures/p-type/engine תמונות מנוע - "MG P-type"] (mgmmm.com/pictures/p-type/engine )

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1934
קטגוריה:מכוניות בריטיות
P
גשר ז'יבופיסני

גשר ז'יבופיסני (ברוסית: Живописный Мост; מילולית: הגשר הציורי) הוא גשר מעוגן כבלים הגבוה ביותר באירופה. הגשר חוצה את נהר מוסקבה במערב מוסקבה<ref>https://russiabylocals.com/services/sights-to-see/moscow/zhivopisny-bridge/</ref>.

הגשר נפתח ב-27 בדצמבר 2007 וקיבל את שמו מרחוב ז'יבופיסני הסמוך. 

המורכבות של הפרויקט הייתה בכך שבשני צדי נתיבי המים יש אזור טבע מוגן שבו הבנייה אסורה כתוצאה מכך הוצגה גרסה של הגשר, אשר אינו חוצה את נהר מוסקבה אלא נמתח לאורכו.

הקישוט המרכזי של הגשר היא קפסולת תליון זכוכית במשקל 1000 טון ואורך של 33 מטר. בתוך הקפסולה הייתה אמורה להיפתח מסעדה אבל הרעיון ננטש והוחלט להציב שם משרד רישום<ref>http://bestbridge.net/Eu_en/zhivopisny-bridge.phtml</ref>.

== גלריה ==
<gallery mode="packed" heights="160px">
קובץ:Zhivopisny Bridge1.jpg
קובץ:Живописный мост 2012.jpg
קובץ:200809 Живописный мост.jpg|מבט על הגשר מכיוון סרבריאני בור
קובץ:Живописный мост.jpg
קובץ:2008 Stamp of Russia. Moscow. Scenic bridge over Moscow river.jpg|גשר ז'יבופיסני על בול דואר רוסי
</gallery>

==קישורים חיצוניים==

==הערות שוליים==

ז'יבופיסני
MG WA

MG WA היא מכונית סלון מסוג "ספורט סדאן" (Sports sedan ) מתוצרת יצרנית הרכב הבריטית MG Cars (שם נפוץ: "MG", שם מלא: "MG Car Company Limited") אשר יוצרה בין השנים 1936–1939.

סך הכול יוצרו 370 יחידות מדגם "ספורט סלון", 4 דלתות. מחיר היחידה בהשקה עמד על 442 שטרלינג. תאוצת דגם 4 דלתות, בין 0 - 97 קמ"ש היא 13.5 שניות

==תצורות "MG WA"==

* 4 דלתות - סלון
* 2 דלתות - קבריולה (tourer drophead coupé)

==תמונות==
<gallery mode="packed" heights="100">
קובץ:MG WA Tickford (1939) (35851058872).jpg | דגם "MG WA" מודל "Tickford", שנת 1939
קובץ:1936 MG SA fr.jpg | דגם "MG WA", שנת 1936
קובץ:MG WA Tickford (1939) (35980629716).jpg | דגם "MG WA" מודל "Tickford", שנת 1939
קובץ:MG VA TICKFord Cabriolet dutch licence registration AH-29-17 pic1.JPG | דגם "MG WA" מודל "Tickford"
קובץ:1938 MG SA Tickford Drop Head Coupe.jpg | דגם "MG WA" מודל "Tickford", שנת 1938
קובץ:1939 MG WA Trickford Drophead Coupe - kokpit - Automuzeum Gostyń.jpg | דגם "MG WA" מודל "Tickford", שנת 1939, מבט לתא הנהג
קובץ:MG WA 1939 at Duxford.JPG | דגם "MG WA", תצורת 4 דלתות, שנת 1939
קובץ:1939 MG WA Trickford Drophead Coupe - Automuzeum Gostyń.jpg | דגם "MG WA" מודל "Tickford", שנת 1939
</gallery>

==ראו גם==
* MG L-type
* MG N-type
* MG P-type
* MG 14/40
* MG F-type

==קישורים חיצוניים==

* 

==הערות שוליים==

קטגוריה:מכוניות סלון
קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1936
קטגוריה:מכוניות בריטיות
WA
Dance Me to the End of Love

"Dance Me to the End of Love" (בעברית: "הרקידי אותי עד קץ האהבה") הוא שיר של לאונרד כהן משנת 1984, אחד משיריו המפורסמים ביותר. הוא בוצע לראשונה באלבומו השביעי Various Positions (בעברית: "תנוחות שונות") שיצא לאור באותה שנה. במהלך השנים הוקלטו גרסאות של השיר על ידי אומנים נוספים.

== רקע השיר ==
השיר נתפס אצל רבים כשיר אהבה, אך למרבה הפרדוקס הוא נכתב בהשראת השואה, כפי שסיפר לאונרד כהן על הרקע לכתיבת השיר ומשמעותו בריאיון לרשת השידור הקנדית באנגלית CBC בשנת 1995:

==מילות השיר==

לאונרד כהן לא תיאר את הזוועה והאימה במילים בוטות, אלא חיפש ביטויים פואטיים בתוך הברבריות. כפי שלאונרד כהן אמר על השיר בציטטה שלעיל, אותה שפה שמשמשת לתיאור הסיטואציה הקשה משמשת גם בביטוי של התמסרות לאהבה.

במילות השיר ניתן לראות שילוב של מילים וביטויים הנוגעים בשני הקטבים של הפרדוקס: קוטב אחד של תשוקה לחיים, לשלום לאהבה ולמשפחה, וקוטב מנוגד של אימת מוות וחידלון. בקוטב האחד נמצאים הפועל לרקוד, היופי, המקום הבטוח, ענף עץ הזית, היונה שעפה לכיוון הבית, האהבה, החתונה, הילדים, הנשיקות, מקום המקלט, מגע היד, הריקוד העדין מאוד והארוך מאוד. בקוטב המנוגד נמצאים הכינור העולה באש, החרדה, קץ האהבה, היעלמות העדים, בָּבֶל המסמלת את הקינה על החורבן, הילדים שמבקשים להיוולד (ולא ייוולדו), החוטים הקרועים של אוהל המקלט.

==הלחן==
לפרדוקס שבא לידי ביטוי במילים יש ביטוי גם במנגינת השיר. המילים "הרקידי אותי אל יופייך לנגינת כינור שעולה באש" באות לידי ביטוי בעצם הצמדת פסקול המנגינה הרומנטית של השיר לסיטואציה של זוועה ואימה. זה תואם לחלוטין את המצב שבו נגינת מוזיקה מלווה הובלת אנשים אל מוות אכזרי.

הלחן הוא דוגמה יפה ליכולתו של לאונרד כהן לשאוב השראה מההשפעות התרבותיות שאליהן נחשף במהלך חייו ולשלבן ביחד בלחן אחד. בלחן של השיר הזה אפשר להבחין בהשפעה של ריקוד החסאפיקו היווני, שאותה ספג ככל הנראה מהתקופה שבה חי ויצר על האי הידרה שביוון. השפעה זו מורגשת במיוחד במקצב של שירת הזמרים. עם זאת, ניתן להרגיש בלחן בבירור נימה של מוזיקת כליזמרים, שמקורה במוצאו היהודי המזרח-אירופי. היא באה לידי ביטוי במיוחד בנגינה של הכינור וגם בפתיח הקצר שקודם לתחילת שירת הזמרים.

== ראו גם ==
* נגינה בכפייה בשואה
* תזמורת הנשים באושוויץ
* תזמורת על תנאי

מחנה ינובסקה מנגנת במהלך הוצאה להורג]]

== קישורים חיצוניים ==

* [https://www.youtube.com/watch?v=YNoBpDoQOOg השיר בביצוע לאונרד כהן] (עם כותרות דברי רקע ותרגום לעברית)
* [https://shironet.mako.co.il/artist?type=lyrics&lang=2&prfid=35397&wrkid=69394 מילות השיר המקוריות באנגלית]
* [https://web.archive.org/web/20190322001114/http://laaz.co.il/רקדי-איתי-עד-לסוף-האהבה-לאונרד-כהן אחד מתרגומי מילות השיר לעברית]
* [https://www.osefprati.co.il/post/2017/06/29/leonard-cohen-dance-me-to-the-end-of-love דברי הסבר ומילות השיר בעברית ובאנגלית], אתר "my private collection"

== הערות שוליים ==

קטגוריה:שירי 1984
קטגוריה:סינגלים מ-1984
קטגוריה:שירי לאונרד כהן
קטגוריה:שירים באנגלית
קטגוריה:וידאו קליפים שבוימו על ידי מארק פלינגטון
קטגוריה:שירים על השואה
קטגוריה:שירים על ריקודים
קטגוריה:שירי פולק רוק
קטגוריה:סינגלים בהוצאת קולומביה רקורדס
מסכת על טבע האדם

מסכת על טבע האדם (באנגלית: A Treatise of Human Nature) הוא ספר מאת הפילוסוף הסקוטי דייוויד יום, הנחשב בעיני רבים לעבודתו הפילוסופית החשובה ביותר, ולאחד החיבורים הפילוסופיים המשפיעים ביותר.

המסכת נחשבת לחיבור קלאסי, בכל הקשור לאמפיריציזם, ספקנות, ונטורליזם. במבוא, יום מציג את הרעיון של הצבת כל המדע והפילוסופיה על יסוד חדש: כלומר, חקירה אמפירית של הטבע האנושי. יום, שהושפע מן ההישגים המדעיים של אייזק ניוטון בפיזיקה, ביקש להציג שיטה ניסיונית של חשיבה בחקר הפסיכולוגיה האנושית, במטרה לגלות את "היקף וכוח ההבנה האנושית". בניגוד לפילוסופים הרציונליסטים, יום טוען כי ה"רשמים" (תחושות, רגשות, ריגושים) קודמים ל"אידאות". מנגד, בספר הוא גם מציג את הבעיתיות העולה מאמפיריציזם ואת בעיית האינדוקציה והביקורת שלו על מושג הסיבתיות. לטענתו, לסיבתיות אין תוקף רציונלי אלא, האמונה שלנו כי ניתן להסיקה מתוך אינדוקציה היא תוצאה של הרגל מנטלי. בספר יום דן גם במוסר, וטוען כי אתיקה מבוססת על רגש ותשוקה ולא על סיבה. בספר עולה ספקנות גם לגבי קיום של מושגים חשובים בתולדות הפילוסופיה כמו "עצם" ו"זהות עצמית".

==השפעה==
בעקבות הסוגיות העולות מספר זה, התבטא עמנואל קאנט כך: "רמזו של דוד יום הוא שעוררני [...] מהתרדמת הדוגמטית, ונתן כיוון חדש לגמרי למחקרי בשדה הפילוסופיה".

==תרגומים לעברית==
* מסכת טבע האדם, חלק ראשון, מאנגלית: יוסף אור, חברה להוצאת ספרים על יד האוניברסיטה העברית, תש"ב.
* מסכת על טבע האדם, מאנגלית: יפתח בריל, הוצאת שלם, 2013.

== קישורים חיצוניים ==

* [http://www.kotar.co.il/KotarApp/Viewer.aspx?nBookID=101809524#1.1607.6.default מסכת על טבע האדם: ניסיון להנהיג בענפי הרוח את שיטת הטיעון הניסיונית], הספר המלא באתר כותר.
* מרק שטיינר, [https://shalempress.co.il/wp-content/uploads/2017/05/925HUME-copyright.pdf מבוא ל"מסכת על טבע האדם"], באתר הוצאת שלם.
* 
* (אנגלית)
* [https://web.archive.org/web/20060820100015/http://etext.library.adelaide.edu.au/h/hume/david/h92t/ A Treatise of Human Nature], web edition published by [https://web.archive.org/web/20060903005321/http://etext.library.adelaide.edu.au/ eBooks@Adelaide] (אנגלית)
* [http://librivox.org/treatise-of-human-nature-vol-1-by-david-hume/ A Treatise of Human Nature, Volume 1], Public domain audio recording by [http://librivox.org/ Librivox] (אנגלית)

== הערות שוליים ==

קטגוריה:ספרי 1738
קטגוריה:חיבורים פילוסופיים
קטגוריה:ספרי הוצאת שלם
זאבידוביצ'י

זָאבִידוֹבִיצִ'י (בבוסנית: Zavidovići) היא עיירה ורשות מקומית במרכז הפדרציה של בוסניה והרצגובינה אשר בבוסניה והרצגובינה.

==היסטוריה==
העיירה נוסדה במהלך המאה ה-19. ב-1878 סיפחה האימפריה האוסטרו-הונגרית דה פקטו את אזור בוסניה והחלה בתיעוש האזור. בזאבידוביצ'י נפתחו בתי חרושת לייצור נייר ועיבוד עצים ובהמשך מפעלים לייצור רהיטים. ב-1887 חוברה העיירה לקו מסילות הברזל.

ב-1908 סופח האזור דה יורה לשטחים האוסטרו-הונגריים. לאחר מלחמת העולם הראשונה נכללה זָאבִידוֹבִיצִ'י בשטחי ממלכת הסרבים, הקרואטים והסלובנים אשר הפכה בהמשך לממלכת יוגוסלביה.

ב-6 באפריל 1941, במהלך מלחמת העולם השנייה, תקפה גרמניה הנאצית את יוגוסלביה והכניעה את צבאה תוך ימים אחדים. בהמשך, נמסר אזור בוסניה לחזקת ממשלת הבובות של האוסטאשה. ב-1944 שוחררה זָאבִידוֹבִיצִ'י על ידי כוחות הפרטיזנים של טיטו ובהמשך נכללה בשטחי הרפובליקה הפדרלית הסוציאליסטית של יוגוסלביה.

בראשית שנות ה-90 של המאה ה-20 החל תהליך התפרקותה האלים של יוגוסלביה וכחלק ממנו פרצה מלחמת בוסניה ולאחריה נכללה העיירה בשטחי בוסניה והרצגובינה.

==הקהילה היהודית==
קהילה ספרדית קטנה נוסדה במקום בשלהי המאה ה-19. לאחר הסיפוח היגרו למקום גם משפחות אשכנזיות. הקהילה הייתה משותפת ונשאה אופי ספרדי. ב-1910 התגוררו בזאבידוביצ'י 137 יהודים. בראש הקהילה עמד יוסף חביליו ובניה היו בעיקר סוחרים, רובם זעירים. ב-1911 הוקם בית הכנסת הקהילתי. לאחר מלחמת העולם הראשונה החלה במקום פעילות ציונית ונפתח סניף התנועה הציונית. ב-1930 מנתה הקהילה 200 נפשות שהיוו כ-2 אחוזים מכלל האוכלוסייה. בפרוץ מלחמת העולם השנייה התגוררו בזאבידוביצ'י 117 יהודים. לאחר כיבוש יוגוסלביה על ידי גרמניה הנאצית וכינון שלטון האוסטאשה, הוחל ברדיפות יהודים. בני הקהילה גורשו למחנה ההשמדה יאסנובאץ ואיש לא ניצל.

==קישורים חיצוניים==

* 

==הערות שוליים==

זאבידוביצ'י
זאבידוביצ'י
סבאה עזיז

סבאה עזיז (באורדו: صباء عزیز; נולדה ב-26 בנובמבר 1988) היא טניסאית עבר, שהייתה מדורגת במקום הראשון בפקיסטן. הייתה חברה בנבחרת פקיסטן בגביע הפדרציה בין השנים 2011–2013.

== קריירה ==
ב-2011, יחד עם שרה מחבוב, אושנה סוהייל, ושרה מנסור, היא עשתה היסטוריה כשייצגה את פקיסטן, שחזרה להשתתף בגביע הפדרציה, לאחר עשור של היעדרות.

סבאה הייתה לשחקנית הטניס הפקיסטנית הראשונה שניצחה במשחק ראשי של בטורניר Futures של הפדרציה הבינלאומית לטניס (ITF), ושזכתה בנקודת דירוג ב-2008. במסגרת סבב משחקי ITF לנוער, היא הגיע לדירוג מספר 457 בעולם.

כזוכה במספר תארים לאומיים, סבאה הייתה אלופת נשים הלאומית בטורניר שאלימר לדירוג נשים בטניס (ברוואלפינדי, מאי 2013), אלופת נשים בטורניר IC הפתוח לדירוג לאומי בטניס (בקראצ'י, פברואר 2012), אלופת נשים יחידות ואלופת זוגות מעורבים באליפות UBL הבינלאומית על מגרש קשיח (בקראצ'י, דצמבר 2011);
אלופת נשים בטורניר נשים ונוער National Bank Subh-e-Nau (בקראצ'י, אוקטובר 2011); אלופת נשים בגביע הפדרלי הלאומי לדירוג בטניס (באסלאמאבאד, אוקטובר 2011); אלופת נשים באליפות Aisam-ul-Haq Masters (באיסלאמאבאד, יולי 2011)
אלופת נשים באליפות הפתוחה של פקיסטן (בקראצ'י, יולי 2009).

סבאה גם זכתה בתואר נשים באליפות הפתוחה QTF-Intercontinental (בדוחה, קטר נובמבר 2012) ואליפות נשים זוגות באליפות Smash Tennis Academy (דוחה, קטר מאי 2015).

ב-2012, סבאה נמנתה ברשימת ניוזוויק של "150 נשים פקיסטניות שעושות שינוי".

בשנת 2018, היא נבחרה כאחת מבין 150 הנשים המובילות של אוניברסיטת לונדון מאז שנשים קיבלו גישה להשכלה גבוהה בבריטניה. היא האישה הפקיסטנית היחידה ברשימה.

סבאה סיימה את התואר הראשון שלה בכלכלה ומתמטיקה באוניברסיטת לונדון. לאחר מכן, היא זכתה במלגת פולברייט בשנת 2013 ללימודים באוניברסיטת בוסטון, שם למדה עיתונאות.

ב-2013 גם הוזמנה לשאת הרצאת TEDx בלאהור, פקיסטן.

אחרי סיום לימודיה, פרשה עזיז מתחרות, והחלה קריירה בעיתונות, ועובדת כמפיקת חדשות מקוונות באל-ג'זירה.

== קישורים חיצוניים ==

* [https://vimeo.com/83031872 TEDx Talk] של סבאה עזיז, "Let’s Play Tennis For A Tenner!"

== הערות שוליים ==

קטגוריה:טניסאיות פקיסטניות
קטגוריה:פקיסטניות שנולדו ב-1988
MG 14/40

"MG 14/40" היא מכונית ספורט (אשר בנוסף יוצרה, בתצורת "סלון סדאן") מתוצרת יצרנית הרכב הבריטית MG (שם נפוץ: "MG", שם מלא: "MG Car Company Limited") אשר יוצרה בין השנים 1927–1929.

יוצרו כ-700 יחידות.

==תצורות "MG 14/40"==

* 2 דלתות - סלון
* 2 דלתות - קופה
* 2 דלתות - דגם "open tourer" - בתצורת 2 מושבים 
* 2 דלתות - דגם "open tourer" - בתצורת 4 מושבים

==תמונות==
<gallery mode="packed" heights="120">
קובץ:MG Sports 14-40 1V 1928 - Flickr - mick - Lumix.jpg | דגם "MG 14/40", שנת 1928 
קובץ:1929 MG 14-40 open 2-seater Mark IV 5852487523.jpg | דגם "MG 14/40", בתצורת 2 מושבים (Mark IV), שנת 1929 
קובץ:1929 MG 1440 Tourer MKIV.jpg | דגם "MG 14/40", (מודל MG 1440 Tourer) שנת 1929
קובץ:MHV MG 14-40 saloon 1927.jpg| דגם "MG 14/40", דגם "סלון" (saloon), שנת 1927
</gallery>

==ראו גם==
* MG P-type
* MG N-type
* MG WA
* MG F-type
* MG SA

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1927
קטגוריה:מכוניות בריטיות
14/40
קבוצת M81

מפת קבוצת M81
קבוצת M81 היא קבוצת גלקסיות שנמצאת במרחק של כ-12 מיליון שנות אור משביל החלב ומשתרעת על קבוצות הכוכבים הדובה הגדולה, דרקון וג'ירף. הקבוצה מונה כ-30 גלקסיות, רובן גלקסיות ננסיות, אשר מושפעות מכוח כבידה הדדי הפועל ביניהן. במרכז הקבוצה נמצאות הגלקסיות הגדולות והבהירות יחסית M81, שעל שמה נקראת הקבוצה, ו-M82. זו אחת מקבוצות הגלקסיות הסמוכות לקבוצה המקומית והיא חלק מצביר-על הנקרא צביר-על הבתולה, שמכיל קבוצות גלקסיות וצבירי גלקסיות רבים.

==מבנה ותכולה==
קוטרה של קבוצת M81 הוא כ-7 מיליון שנות אור, מסתה הכוללת היא מסות שמש והיא מכילה 25-30 גלקסיות. רוב הגלקסיות מרוכזות בקבוצת הדובה הגדולה סביב הגלקסיות M81 ו-M82, אך בחלקה המערבי של הקבוצה, בקבוצת ג'ירף יש ריכוז של כ-5 גלקסיות סביב NGC 2403 המהוות תת-קבוצה שייתכן שאינה באמת חלק מקבוצת M81. בחלקה המזרחי של הקבוצה, בקבוצת דרקון, ישנן מספר גלקסיות בודדות סביב NGC 4236 ובנוסף מספר גלקסיות בסביבתה של NGC 3738 נמצאות על הגבול בינה ובין קבוצת M94. שייכותן של הגלקסיות האלה לקבוצה אינה ודאית.

===גלקסיות בולטות בקבוצה===
[[M81 (שמאל), M82 (ימין) ו-NGC 3077 (פינה שמאל למעלה) במרכזה של קבוצת M81]]
{| class="wikitable sortable"
|-
! שם הגלקסיה !! סוג !! סיווג מורפולוגי !! בהירות נראית !! מרחק (במליוני שנות אור) !! קבוצת כוכבים !! הערות
|-
| M81 (NGC 3031) || גלקסיה ספירלית || SA(s)ab || || || הדובה הגדולה || הגלקסיה הגדולה והבהירה ביותר בקבוצה
|-
| M82 (NGC 3034) || גלקסיה לא-סדורה || Ir-II || || || הדובה הגדולה || בגלקסיה מתקיימת יצירת כוכבים חדשים בקצב גבוה
|-
| NGC 3077 || גלקסיה לא סדורה || I0 pec || || || הדובה הגדולה || מושפעת כבידתית מ-M81 ומ-M82
|-
| NGC 2976 || גלקסיה ספירלית ננסית || SAc || || || הדובה הגדולה || 
|-
| IC 2574 || גלקסיה ספירלית ננסית || SABm || || || הדובה הגדולה ||
|-
| הולמברג II || גלקסיה לא סדורה ננסית || Im || || || הדובה הגדולה ||
|-
| NGC 2403 || גלקסיה ספירלית || SAcd || || || ג'ירף || מרכזה של תת-קבוצת NGC 2403
|-
| NGC 2366 || גלקסיה לא סדורה || Im || || || ג'ירף ||
|-
| NGC 4236 || גלקסיית מוט ספירלית || SB(s)dm || || || דרקון || ייתכן שאינה שייכת לקבוצת M81
|-
| NGC 3738 || גלקסיה לא סדורה ננסית || Im || || || הדובה הגדולה || ייתכן ששיכת לקבוצת M94
|}

==סביבת הקבוצה==
בין קבוצת M81 ובין הקבוצה המקומית נמצא אזור כמעט חסר גלקסיות שקוטרו כ-10 מיליון שנות אור. במרחק של כ-8.5 מיליון שנות אור בכיוון ניצב לקו המחבר את קבוצת M81 עם הקבוצה המקומית, נמצאת קבוצת מאפיי שהיא קבוצת הגלקסיות הקרובה ביותר לקבוצה המקומית, כאשר תת-קבוצת NGC 2403 בולטת מקבוצת M81 בכיוון קבוצת מאפיי. בכיוון ההפוך לקבוצת מאפיי, במרחק דומה של כ-8.6 מיליון שנות אור, נמצאת קבוצת M94, כאשר מספר גלקסיות בסביבתה של NGC 3738 נמצאות על הגבול בין הקבוצות ולא ברור למי משתיהן הן שייכות.

==קישורים חיצוניים==

* ריצ'רד פאוול: [http://www.atlasoftheuniverse.com/galgrps/m81.html קבוצת M81 באטלס השמים]
* [http://www.messier.seds.org/more/m081gr.html קבוצת M81 באתר SEDS]
* 
* 

==הערות שוליים==

*
M81
MG F-type

MG F-type (קרויה גם: MG F-Type Magna) היא מכונית ספורט מתוצרת יצרנית הרכב הבריטית MG Cars (שם נפוץ: "MG", שם מלא: "MG Car Company Limited") אשר יוצרה, בין השנים 1931–1932. 

סך הכול יוצרו 1,250 יחידות.

==תצורות "MG F-type"==
* רודסטר 
* קופה (Magna Salonette)

==דגמי "MG F-type"==

* "MG F1" (יוצרה בין השנים 1931-1932 בדגמים: 4 מושבים "open tourer" (מחיר היחידה עמד על 250 שטרלינג) ו-4 מושבים "Foursome Coupé" (מחיר היחידה עמד על 289 שטרלינג) 
* "MG F2" (יוצרה בשנת 1932 בדגם 2 מושבים "open tourer") - רודסטר
* "MG F3" (יוצרה בשנת 1932, בדגמים: 4 מושבים "open tourer" ו-4 מושבים "Foursome Coupé")

==תמונות==
<gallery mode="packed" heights="130">
קובץ:MG F1 Magna Salonette 000 000 1931-1933 1933 frontleft 2013-03-17 A.jpg | דגם "MG F-type" מודל "F1 Magna Salonette" 
קובץ:MG F1 Magna Salonette 000 000 1931-1933 1933 backleft 2013-03-17 A.jpg | דגם "MG F-type" מודל "F1 Magna Salonette" 
קובץ:MG F-Type 1932 (9317881148).jpg | דגם "MG F-type", שנת 1932 
קובץ:1932 MG F1 Magna fL.JPG | דגם "MG F-type", מודל "F1 Magna", שנת 1932 
קובץ:1932 MG F1 Magna profile.JPG | דגם "MG F-type", מודל "F1 Magna", שנת 1932 
קובץ:MG F2, Bj. 1932, Front (2008-06-28) ret.jpg | דגם "MG F-type", מודל "F2", שנת 1932 
קובץ:MG F2, Bj. 1932, Heck (2008-06-28) ret.jpg | דגם "MG F-type", מודל "F2", שנת 1932 
קובץ:MG F2, 1266 cm³, Bj. 1932, Heck 2 (2008-06-28).JPG | דגם "MG F-type", מודל "F2", שנת 1932 
</gallery>

==ראו גם==
* MG 14/40
* MG L-type
* MG N-type
* MG P-type
* MG WA
* MG MGA
* MG Midget

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1931
קטגוריה:מכוניות בריטיות
F
לאדה וסטה

לאדה וסטה היא מכונית קומפקטית המיוצרת על ידי חברת הרכב הרוסית AvtoVAZ מאז 2015. הרכב עוצב על ידי סטיב מרטין והוצג באוגוסט 2014, במהלך סלון הרכב הבינלאומי במוסקבה. נכנס לייצור המוני ב-25 בספטמבר 2015 במפעלי החברה באיז'בסק. לאדה וסטה הושקה למכירה כבר החל מחודש נובמבר והפכה לאחת המכוניות הנמכרות ביותר בשוק הרוסי. לאדה מציגה גם גרסת סטיישן ו"קרוס", החל מספטמבר 2017. גרסת רכב "קרוס" וגרסת סדאן, מרווחת יותר הוצגה במחצית הראשונה של שנת 2018. רוב המכוניות מיוצרות במפעל לאדה איז'בסק. ב-2022 הועבר רוב הייצור לעיר טוגליאטי במחוז סמרה.

==בטיחות==
הרכב קיבל ציון 14.1 מתוך 16 במבחני התרסקות של ARCAP הרוסי במסגרת תוכנית בטיחות רכב לשנת 2016.<ref></ref>

==מרוצים==
רכב לאדה וסטה מתחרה במרוץ [[WTCC משנת 2016]]גרסת המשטרה הצבאית
רכבי לאדה וסטה מתחרים במסגרת קבוצת לאדה ספורט
באליפות World Touring Car Championship החל משנת 2015 ובהמשך התחרו גם במסגרת קבוצת RC Motorsport בשנת 2017.<ref>http://www.motorsport.com/wtcc/news/lada-grab-pole-position-on-vesta-tc1-debut-in-argentina-wtcc/</ref> בשנת 2019 AvtoVAZ חשפה דגם לאדה וסטה TCR, רכב ספורט שמתחרה בתחרויות הסדרה הרוסית למסלולי מרוצים (Russian Circuit Racing Series).

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מכוניות סובייטיות
קטגוריה:מכוניות משפחתיות
וסטה
קטגוריה:דגמי מכוניות שהושקו ב-2015
שמעתין

שמעתין הוא כתב עת תורני שפיט שיצא לאור בישראל החל משנת ה'תשכ"ד על ידי איגוד המורים למקצועות קודש. נכללים בו מאמרים בתנ"ך בתלמוד בהלכה ובחינוך יהודי, בדגש על דרכי הוראת התנ"ך. עד שנת תשע"ג יצאו לאור 184 גיליונות.

==כותבים==

עם כותבי המאמרים במשך השנים נמנים רבנים, מחנכים, חוקרים תורניים ואנשי אקדמיה, בהם: הרב אלימלך בר-שאול, הרב משה צבי נריה, הרב יעקב אריאל, האדריכל הרב יעקב יהודה, ד"ר מרדכי ברויאר, פרופ' יהודה אייזנברג, הרבנית אסתר פרבשטין ואחרים.

==קישורים חיצוניים==
* [http://www.daat.ac.il/he-il/kitveyet/shematin קישורים למבחר מאמרים מתוך גיליונות 1-150] באתר דעת
* [http://rambish.org.il/results.php?SearchFunction=browse&SearchCode=BRW_JRL&SearchRequest=131 מבחר מאמרים] סרוקים, באתר רמבי"ש.
* [https://orot.ac.il/%D7%A9%D7%9E%D7%A2%D7%AA%D7%99%D7%9F-0 שמעתין] כרכים 121–184 באתר מכללת אורות ישראל
* 

קטגוריה:ישראל: כתבי עת תורניים
קטגוריה:התנ"ך בישראל
קטגוריה:חיבורים בחקר המקרא
קטגוריה:כתבי עת למדעי היהדות